1.

az alábbi ajánlásokat intézi a Tanácshoz, a Bizottsághoz és az Európai Külügyi Szolgálathoz: A stratégiai partnerségi megállapodásról szóló tárgyalások vonatkozásában a) fűzzék szorosabbra az EU és Japán közötti kapcsolatokat az átfogó stratégiai partnerségi megállapodásról szóló tárgyalások mihamarabbi lezárásával; ruházzák fel a megállapodást valódi stratégiai dimenzióval, amely kiemeli az Unió és Japán közötti kapcsolatok különleges szempontjait; b) tűzzék ki célul egy szorosabb kapcsolatot elősegítő hosszú távú keret kialakítását, ami jelentősen hozzájárul a politikai, gazdasági és kulturális kapcsolatok elmélyítéséhez, kézzelfogható eredményekkel mindkét térség polgárai számára, valamint fordítsanak kiemelt figyelmet a gazdasági politikák globális összehangolására; c) jelentős mértékben növeljék a kétoldalú együttműködési és ágazati párbeszédek számát és hatókörét; Politikai párbeszéd d) újólag erősítsék meg a közös értékeket, valamint a közös célokat és felelősségeket a globális béke, a stabilitás, a parlamenti demokrácia, a fenntartható fejlődés és egy szilárd multilaterális rendszer előmozdítására; továbbra is működjenek együtt az ENSZ reformja és megerősítése érdekében, a Biztonsági Tanácsot is beleértve; ismerjék el, hogy az egyre inkább többpólusú világban számos regionális és nemzeti szereplő, köztük az EU és Japán politikai jelentősége növekszik, és szólítsanak fel a nemzetközi színtéren való fokozott együttműködésre és koordinációra; e) mélyítsék el és fűzzék szorosabbra a politikai, biztonsági, valamint a békével kapcsolatos kérdésekben folytatott együttműködést, ideértve az információ megosztását, a nonproliferációt, a leszerelést, a tömegpusztító fegyverek felszámolását, a kiberbiztonságot, valamint a nemzetközi bűnözés, így például az emberkereskedelem, a kábítószer-kereskedelem, a kalózkodás és a terrorizmus elleni küzdelmet is; f) a globális fejlesztési segély fő adományozóiként kötelezzék el magukat a politikák és beavatkozások kialakítása terén folytatott szorosabb együttműködés és koordináció iránt a millenniumi fejlesztési célok elérése érdekében, amelyek tekintetében a humánbiztonság szempontja alapvető fontosságú; g) vizsgálják meg a globális biztonsági kérdésekben – többek között a válságkezelés és a békefenntartási erőfeszítések területén – való együttműködés megerősítésének lehetőségeit; h) folytassanak együttműködést a polgári válságkezelés, a polgári védelem, a természeti és ember által okozott katasztrófákra történő válaszadás, a humanitárius segítségnyújtás és a válság utáni újjáépítési kezdeményezések terén; erősítsék meg a kétoldalú és nemzetközi együttműködést a katasztrófakockázat-csökkentés terén; i) adjanak hangot a tagállamok súlyos aggodalmainak a fukusimai nukleáris katasztrófa pusztító következményei kapcsán; ösztönözzék a japán kormányt arra, hogy nyújtson minél pontosabb és átfogóbb tájékoztatást a nemzetközi közösség számára a reaktorral és a szennyezés szintjével kapcsolatban rendelkezésre álló adatokról; j) közösen segítsék elő más többoldalú fórumokon, például az ENSZ, a G8-csoport, a G-20 csoport, a Kereskedelmi Világszervezet (WTO) és a Nemzetközi Monetáris Alapon (IMF) keretében folytatott együttműködést; hozzanak közös erőfeszítéseket a globális gazdasági fellendülés, a munkahelyteremtés és a többoldalú kereskedelmi szabályozás előmozdítására; k) az eddigi sikeres együttműködésre építve fokozzák a biztonsággal kapcsolatos projektekben való konkrét együttműködést az olyan stratégiai jelentőségű régiókban mint a Közel-Kelet, Afrika és Közép-Ázsia; l) a fenntartható fejlődés megvalósítása érdekében működjenek együtt a Rio+20 ENSZ-konferencián hozott határozatok végrehajtása terén; Regionális párbeszédek m) támogassák a Délkelet-ázsiai Nemzetek Szövetsége (ASEAN) integrációját és hangsúlyozzák az ASEAN regionális fórum és a kelet-ázsiai csúcstalálkozó (EAS) szerepét a kölcsönös megértés előmozdításában Ázsiában, valamint a térségen kívülről, így például az Európai Unióból érkező párbeszédpartnerek bevonásában; n) hangsúlyozzák, hogy Japán szomszédaival ápolt kapcsolatai Kelet-Ázsia stabilitása és biztonsága, valamint általában véve a globális biztonság szempontjából is létfontosságúak; o) emlékeztessenek arra, hogy Kelet-Ázsiában a stabilitás elérése és a feszültségek feloldása szintén Európa fontos érdeke; valamennyi érintett felet ösztönözzenek arra, hogy a nemzetközi jogon és egyezményeken alapuló békés párbeszédek útján rendezzék a Kelet-kínai-tengeren fennálló feszültségeket; tartózkodjanak az erőszak alkalmazásától vagy az azzal való fenyegetéstől, és állapodjanak meg a helyzet további fokozódásának megelőzésére irányuló intézkedések alkalmazásáról előre nem látható incidensek esetén; hangsúlyozzák a bizalomépítés és a megelőző diplomácia fontosságát; nyomatékosítsák, hogy a nemzetközi hajózás szabadsága elengedhetetlen fontosságú a nemzetközi kereskedelem szempontjából, ezért azt tiszteletben kell tartani; p) továbbra is törekedjenek a tartós béke és biztonság megteremtésére egy atomfegyver-mentes Koreai-félszigeten, és szólítsák fel a Koreai Népi Demokratikus Köztársaságot, hogy hagyjon fel valamennyi meglévő nukleáris programjával; Emberi jogok és alapvető szabadságok q) újólag erősítsék meg az emberi jogok, a demokrácia, az alapvető szabadságok, a jó kormányzás és a jogállamiság tiszteletben tartásának közös értékeit, és közösen munkálkodjanak ezen értékek globális előmozdításán és védelmén; r) kezdjen párbeszédet a japán kormánnyal a halálbüntetésre vonatkozó moratóriumról annak végleges eltörlése érdekében; s) mozdítsák elő a nemek közötti egyenlőséget mint a demokrácia alapvető fontosságú elemét; t) tárgyaljanak a kölcsönös feltételességet is magában foglaló rendelkezés, valamint az emberi jogokról és demokráciáról szóló záradékok megállapodásba történő beépítéséről, újólag megerősítve ezen értékek iránti kölcsönös elkötelezettséget; fogadjanak el megfelelő biztosítékokat, ezáltal garantálva a megállapodás stabilitását és azt, hogy egyik fél sem élhet vissza egy ilyen rendelkezéssel; ragaszkodjanak ahhoz, hogy a feltételesség részét képezze a Japánnal létrejött stratégiai partnerségi megállapodásnak, az Unió e kérdésben követett általános megközelítésének jegyében; Gazdasági, környezetvédelmi, tudományos és kulturális együttműködés u) integrálják a tudományos, technológiai, üzleti és kutatási együttműködés kiterjedt keretét az innovációs lehetőségek növelése érdekében; működjenek együtt annak érdekében, hogy innovatív közlekedési megoldásokat találjanak; v) vizsgálják meg a műholdas navigációs rendszerekkel kapcsolatos szorosabb együttműködés lehetőségeit; w) fokozzák a kétoldalú kereskedelmet és együttműködést olyan szakpolitikák terén, amelyek előmozdítják a biztonságos, megbízható és fenntartható energiapolitikákat, az energiahatékonyságot, a megújuló energiákat, a nukleáris biztonság szabályozási kereteit és a nukleáris létesítmények stressztesztjét, valamint az energetikai kutatást, a nemzetközi termonukleáris kísérleti reaktor ITER-projektet és a szén-dioxid-leválasztást is ideértve; x) folytassanak továbbra is együttműködést annak érdekében, hogy sürgősen átfogó és fenntartható globális választ találjanak az éghajlatváltozásra, többek között az üvegházhatású gázok globális kibocsátásának valamennyi fél általi drasztikus csökkentésén keresztül; y) működjenek együtt a halállományok fenntartható kezelésében; z) mozdítsák elő az együttműködést a ritkaföldfém- és más alapvető fontosságú nyersanyagkészletek globális kezelése és kutatása terén; aa) hangsúlyozzák, hogy a kibertér fontos a véleménynyilvánítás szabadsága és a méltányos társadalmi fejlődés előmozdításában; ab) növeljék a lakossági tudatosságot és láthatóságot mindkét fél vonatkozásában egymás területein; fokozzák a kétoldalú kulturális, akadémiai és ifjúsági kapcsolatokat, valamint az emberek közötti eszmecserét és a sporttal kapcsolatos cseréket; ac) cseréljék ki tapasztalataikat és bevált gyakorlataikat az elöregedő és aktív társadalom igényeire történő válaszadás terén; ad) sajátos együttműködési és közös fellépési területként foglalkozzanak az egészségügy kérdésével azáltal, hogy megteremtik a módját a rendelkezésre álló legjobb orvosi ismeretek – köztük a biotechnológia – ötvözésének és cseréjének annak érdekében, hogy választ adjanak az elöregedő társadalom egészségügyi szükségleteire; Egyéb rendelkezések ae) konzultáljanak az Európai Parlamenttel a parlamenti együttműködésről szóló rendelkezéseket illetően; af) vezessenek be egyértelmű referenciaértékeket és kötelező határidőket a stratégiai partnerségi megállapodás végrehajtására vonatkozóan, valamint alkalmazzanak nyomon követési mechanizmusokat, többek között az Európai Parlamentnek való jelentéstétel révén;